हरदोई (जेएनएन)। हरदोई जिले में रेल में एक ऐसे स्टंट का वीडियो सामने आया है जिसमे ज़रा सी चूक से जान जा सकती है। ट्रेन में ख़तरनाक स्टंट बाजी का शायद ही ऐसा वीडियो आपने पहले देखा हो। अपनी इसी स्टंटबाजी का वीडियो बनवाकर वायरल करने वाला स्टंटबाज रेलों में सामान चुराने वाला एक चोर है। जिसे आरपीएफ ने वीडियो देखने के बाद गिरफ्तार करके जेल भेजा है। तीन महीने पहले शूट किया गया वीडियो पिछले महीने की 20 अगस्त को आरपीएफ के लोगो को नजर आया और हरदोई से लखनऊ के बीच रेल रुट पर बघौली और संडीला स्टेशन के बीच का बताया जाता है